**ՏԱՐԵՄՈՒՏԻ ՈՒՂԵՐՁ**

Չարենցավան համայնքի սիրելի՛ բնակիչներ,

անցավ 2020 թվականը. տարի, որը բոլորիս թողեց վատ հիշողություններ, անդառնալի կորուստներ, ցավ, դժվարություններ...

Սա փորձությունների տարի էր, բայց մենք կարողացանք հաղթահարել այն՝ վստահ, որ ցանկացած փորձությունից հետո գալիս են հաղթանակներն ու լույսը...

Շատ լույսեր մարեցին մեր ընտանիքներում, բայց նոր լույսեր անպայման վառվելու են, շատ հույսեր մարեցին մեր սրտերում, բայց Նոր տարին նոր հույսեր անպայման բերելու է:

Ես ուրախ եմ, որ մեր համայնքը համախմբվածությամբ ու միասնականությամբ պայքարեց բոլոր դժվարությունների դեմ, պայքարեց մի ամուր թիկունք դարձած, մի կուռ ձեռք դարձած:

Դա մեր 2020 թվականի ամենամեծ ձեռքբերումն է:

Բոլորիս սեր, խաղաղություն ու ներդաշնակություն եմ մաղթում 2021 թվականին:

Թող բոլորս նոր տարի մտնենք ավելի մաքուր, ավելի բարի, ավելի համարձակ, ավելի միասնական, ավելի հոգատար մեկս մյուսի հանդեպ:

Փառք ու պատիվ մեր բոլոր հերոս նահատակներին, փառք ու պատիվ նրանց ընտանիքներին: Թող այս Ամանորին բաժակներ բարձրացվեն միայն նրանց հիշելու, նրանց փառաբանելու, նրանց գովերգելու և խաղաղության համար:

**Շնորհավոր գալիք Ամանոր և Սուրբ Ծնունդ:**

**Հարգանքով՝ Չարենցավան համայնքի ղեկավար Հակոբ Շահգալդյան**